paragraph_text: Luka Beograd (srp. Лука Београд) je gradska luka u srbijanskom glavnom gradu Beogradu. Nalazi se na Dunavu, 1168 km uzvodno od njegovog ušća odnosno oko kilometar nizvodno od ušća Save. Luka je smještena blizu središta grada i u neposrednoj je blizini Pančevačkog mosta. Luka također upravlja i putničkim terminalom na obližnjoj Savi. Kapaciteti luke su tri milijuna tona robe godišnje i 300.000 m² skladišnog prostora u zatvorenom odnosno 650.000 m² na otvorenom.